সম্প্রতি ঘটেছে একটি মজার ঘটনা। সুপার কম্পিউটার কিছু মানুষকে বোকা বানিয়েছে। কম্পিউটারটি তাদেরকে বিশ্বাস করিয়েছে তারা একটি মানুষের সাথে কথা বলছে। এই আর্টিকেলটি লিখতে গিয়ে আমার মনে পড়ছে স্পাইক জোনয এর সাই-ফাই মুভি “Her” এর কথা। মুভিতে দেখা যায় একটি কম্পিউটার প্রোগ্রাম একটি মানুষের সাথে এতটাই বাস্তবিকভাবে ইন্টার‍্যাক্ট করে যে মানুষটি সেই কম্পিউটার প্রোগ্রামের প্রেমে পড়ে যায়। মানুষটি কিন্তু জানতো যে সে একটি কম্পিউটার প্রোগ্রামের প্রেমে পড়েছে। কম্পিউটার “Turing Test” এ পাশ করেছে (দাবি করা হয়েছে)। কম্পিউটিং এর অগ্রদূত অ্যালান টুরিং বলেছিলেন, ” computer could be understood to be thinking if it passed the test, which requires that a computer dupes 30 per cent of human interrogators in five-minute text conversations” অর্থাৎ, এই টেস্টে একটি কম্পিউটার তখনই কৃতকার্য হবে যখন কম্পিউটারটি ৫ মিনিটের টেক্সট কনভারসেশনে ৩০% মানুষকে (তদন্তকারী) বোকা বানাতে পারবে। তিনি আরও বলেছিলেন “if a machine was indistinguishable from a human, then it was ”thinking”.”